Pilis I
Pilis I (arba Vytėnai) – kaimas Jurbarko rajono savivaldybėje, 4 km į rytus nuo Skirsnemunės, šalia kelio  141  Kaunas–Jurbarkas–Šilutė–Klaipėda . Pilies seniūnaitijos centras. Kaimo įžymybė – renesansinė Vytėnų pilis (arba Panemunės pilis; pastatyta 1610 m.), išlikęs parkas su tvenkinių kaskadų sistema, Zamkaus dvaras, regykla, Gelgaudų ąžuolas. Vyksta dvaro muzikos koncertai. Yra biblioteka, paštas (LT-74464), Vytėnų pagrindinė mokykla (uždaryta 2013 m.). Veikia Pilies kaimo bendruomenė.